সুতরাং যতই জমির মালিক হোক না কেন, নামে শুধুমাত্র মালিক। নিজের কোন ক্ষমতা নেই, অধিকার নেই এই জমির উপর । থাকা না থাকা সমান কথা যেন । তবুও গর্ব করে গারোরা বলতে পারে জমির মালিক আমরা মহিলারা। সচেতন মহিলারা নিজের মালিকানা থাকার কারণে সকল ধরনের ক্ষমতা প্রয়োগের অধিকারও বাস্তবায়ন করতে পারে । যত চাপ প্রয়োগই হোক না কেন আমাদের এ রীতিকে আমি মনেপ্রাণে ভালবাসি। কেউ কেউ এ রীতিকে ভাঙার জন্য নানা অপপ্রচার প্রচারণা শুরু করেছে, গারোদের মধ্যেই, যেন মহিলাদের হাতে জমির মালিকানা না থাকে।